Fără știința lui Mattenklott, care nu avea, se pare, niciun fel de sentimente antinaziste, unii dintre ofițerii săi din Districtul Militar VI au fost implicați în rezistența militară împotriva lui Hitler. La 20 iulie 1944, după ce colonelul Claus von Stauffenberg a detonat o bombă în cartierul general al lui Hitler, Bârlogul Lupului din Prusia Răsăriteană, a fost pusă în aplicare un plan de răsturnare a regimului nazist (cunoscut sub numele de conspirația de la 20 iulie). "Oberstleutnant"-ul Martin Bärtels, un conspirator din statul major al lui Mattenklott, l-a îndemnat pe superiorul său să părăsească sediul și să meargă într-un tur de inspecție. Cu toate acestea, complotul a eșuat încă de la început la Münster. La scurt timp după aceea, feldmareșalul ("Generalfeldmarschall") pensionar Erwin von Witzleben a semnat de la centrul conspiratorilor din Berlin un ordin de arestare imediară a membrilor aparatului militar nazist din cadrul Districtului Militar. Încă nesigur de evoluția evenimentelor, Mattenklott a așteptat pasiv până când a aflat informația că atentatul împotriva lui Hitler a eșuat.